Den militære høiskole

Den militære høiskole var en høyere militær utdanningsinstitusjon for offiserer i Norge, etablert 16. februar 1817 på Akershus festning i Oslo. Opprinnelig var den opprettet for artilleri- og ingeniøroffiserer, men i 1826 ble den formelt åpnet for marineoffiserer, selv om få faktisk studerte der.

I 1850 ble fullført utdanning ved høyskolen et krav for tjeneste i generalstaben. Ifølge plansystemet fra 1864, ble utdanningen delt i to linjer: En toårig linje for generalstabs-, ingeniør- og artillerioffiserer, og en ettårig linje med vekt på tekniske og sivile emner som forberedelse til hovedlinjen.

I 1901 ble utdanningstiden redusert til en samlet toårig periode, allerede med etablert generalstabslinje, mens den forberedende ettårige linjen ble avviklet.

Virksomheten ved Den militære høyskole ble avviklet i 1940.

 Referanser 

Kategori:Skoler i Forsvaret